Nürnberg

Nürnberg (Inggris: Nuremberg, NURE-əm-burg; Jerman: Nürnberg [ˈnʏʁnbɛʁk] (); ring dialek lokal Franconia Kangin: Nämberch [ˈnɛmbɛrç]) inggih punika kota pinih ageng kaping kalih ring Jerman negara wagian ring Bayern sesampun ibu kotané München, miwah 518,370 (2019) panjak nadosang kota pinih ageng ka-14 ring Jerman. Ring Tukad Pegnitz (saking pacundukan Tukad Rednitz ring Fürth salanturné: Regnitz, panak tukad saking Tukad Main) miwah Kanal Rhine–Main–Danube, magenah ring wawengkon administratip Bayern Franconia Tengah, miwah dados kota pinih ageng taler ibu kota nénten resmi Franconia. Nürnberg kaadegang sareng kota panyanding Fürth, Erlangen miwah Schwabach konurbasi malanturan antuk total populasi 800.376 (2019), sané dados jantung saking wawengkon pakotaan antuk sawatara 1.4 yuta panjak, sapunika Wawengkon Metropolitan Nürnberg sané langkung ageng madué sawatar 3,6 yuta panjak. Kota puniki magenah sawatara 170 kilométer (110 mi) kalér München. Punika dados kota pinih ageng ring wawengkon dialek Franken Kangin (basa sawai-wai: "Franconian"; Jerman: Fränkisch). Punika akérh lembaga paajahan duur ring kota puniki, rumasuk Univérsitas Erlangen-Nürnberg (Friedrich-Alexander-Universität Erlangen-Nürnberg). Antuk 39.780 mahasisya warsa 2017, punika dados univérsitas pinih ageng katiga ring Bavaria miwah pinih ageng ka-11 ring Jerman, sareng kampus ring Erlangen miwah Nürnberg taler rumah sakit univérsitas ring Erlangen (Universitätsklinikum Erlangen). Technische Hochschule Nürnberg Georg Simon Ohm miwah Hochschule für Musik Nürnberg taker magenah ring kota. Pusat pameran Nürnberg (Messe Nürnberg) punika sikih tunggil perusahaan pusat konvénsi pinih ageng ring Jerman miwah maoperasi ring sajebag jagat. Bandar Udara Nürnberg (Flughafen Nürnberg "Albrecht Dürer") punika bandara pinih sibuk kalih ring Bayern sesampun Bandar Udara München, miwah bandar udara pinih sibuk kadasa ring negara punika. Pustaka